1. ปัจจัยความเสี่ยง

ปัจจัยความเสี่ยงหลักที่อาจมีผลกระทบต่อการประกอบธุรกิจของบริษัท สามารถจำแนกได้ดังนี้

1.  ความเสี่ยงทางด้านธุรกิจ

  1.1.1 ความเสี่ยงจากการแข่งขัน

จากการที่ภาคอุตสาหกรรมก่อสร้างและรับเหมาติดตั้งงานระบบวิศวกรรมมีการแข่งขันที่สูงขึ้น
และการเพิ่มขึ้นของจำนวนบริษัทรับเหมาก่อสร้างส่งผลให้ในปัจจุบันมีการแข่งขันประมูลงานสูงขึ้นกว่าเดิม
บริษัทอาจเผชิญกับการแข่งขันทั้งในประเทศและต่างประเทศเพิ่มมากขึ้น
ทำให้ผู้รับเหมาบางรายอาจลดราคามูลค่างานลงเพื่อให้ชนะประมูล
การแข่งขันดังกล่าวอาจทำให้กำไรขั้นต้นของบริษัทลดลง
อย่างไรก็ตามบริษัทมีการลดความเสี่ยงดังกล่าวโดยการเลือกประมูลงานที่บริษัทมีความชำนาญและสามารถควบคุมได้
เพื่อให้ได้กำไรขั้นต้นในอัตราที่เหมาะสม นอกจากนี้
จากการที่บริษัทได้เข้าดำเนินงานก่อสร้างและรับเหมาติดตั้งงานระบบวิศวกรรมหลายโครงการที่ผ่านมา
ทำให้บริษัทได้รับความเชื่อถือจากบริษัทวิศวกรที่ปรึกษารวมถึงเจ้าของโครงการต่าง ๆ
ซึ่งเห็นถึงศักยภาพและคุณภาพงานของบริษัท และได้เสนอให้บริษัท
เข้าร่วมประมูลงานในโครงการใหม่ ๆ เสมอ

2.  ความเสี่ยงทางเศรษฐกิจและการเมือง

ความแปรปรวนของสภาพเศรษฐกิจหรือการเปลี่ยนแปลงทางการเมืองจะมีผลกระทบโดยตรงต่องบประมาณของประเทศ
สภาวะและบรรยากาศการลงทุนในประเทศ ซึ่งเป็นปัจจัยสำคัญต่อการตัดสินใจของผู้ลงทุน
ทั้งโดยภาครัฐและภาคเอกชนซึ่งจะส่งผลกระทบต่อการขยายตัวของธุรกิจอสังหาริมทรัพย์และการก่อสร้างโรงงานอุตสาหกรรม
และส่งผลต่อเนื่องถึงภาวะธุรกิจให้บริการออกแบบ จัดหา
และรับเหมาติดตั้งงานระบบวิศวกรรมด้วยส่วนการดำเนินการโครงการในตางประเทศความเสี่ยงอาจเกิดจาก
สภาวะทางการเมือง เศรษฐกิจ
และความไม่มั่นคงของรัฐบาลตลอดจนการเขาแทรกแซงเศรษฐกิจในบางครั้ง
ซึ่งมีผลต่อการเปลี่ยนแปลงนโยบายที่สําคัญของประเทศนั้น ๆ อาจสงผล

กระทบในทางลบอยางมีนัยสําคัญต่อธุรกิจ สถานะทางการเงิน ผลการดําเนินงาน
และโอกาสของบริษัท นอกจากนี้
การที่บริษัทขยายธุรกิจบริการก่อสร้างและรับเหมาติดตั้งงานระบบวิศวกรรมในตางประเทศเพิ่มขึ้น
บริษัทจะมีความเสี่ยงที่เพิ่มขึ้นทางการเมือง เศรษฐกิจ
และความมั่นคงปลอดภัยในประเทศดังกลาวดวย

3.  ความเสี่ยงในด้านการบริหารจัดการ

การให้บริการของบริษัทในแต่ละโครงการจะแยกไปตามที่ตั้งและพื้นที่ของโครงการตามที่ลูกค้ากำหนด
ปัญหาในเรื่องของการละเลยขาดความเอาใจใส่ในงาน
และการทุจริตเป็นปัญหาที่พบได้โดยทั่วไปสำหรับบริษัทผู้รับเหมาการควบคุมจากส่วนกลางเป็นสิ่งที่กระทำได้ยากยิ่ง
ถึงแม้ว่าจะมีระบบการจัดการและควบคุมที่ดี แต่กรอบของการควบคุมมักจะพบปัญหา
เมื่อเหตุเสียหายได้เกิดขึ้นแล้ว บริษัทได้ตระหนักถึงปัญหาเหล่านี้และได้กำหนดเป็นนโยบายปฏิบัติว่า
ในการแต่งตั้งผู้จัดการโครงการสำหรับแต่ละโครงการจะกระทำโดยพิจารณาถึงปริมาณงานภายใต้ความรับผิดชอบของผู้จัดการโครงการแต่ละคนเป็นสำคัญ
เพื่อให้สามารถดูแลงานภายใต้ความรับผิดชอบอย่างทั่วถึง
โดยการบริหารจัดการโครงการของผู้จัดการโครงการจะถูกดูแลโดยกลุ่มวิศวกรผู้บริหารควบคู่ไปกับกลุ่มควบคุมต้นทุนและพัฒนาระบบงาน
และกลุ่มตรวจสอบภายในอีกต่อหนึ่ง นอกจากนี้
บริษัทยังได้มุ่งเน้นนโยบายการพัฒนาบุคคลากรในการเสริมสร้างทั้งความรู้และความสามารถตลอดจนจริยธรรมของบุคคลากรภายในองค์กรอีกด้วย
ซึ่งส่งผลให้ระดับความเสี่ยงในด้านการบริหารจัดการของบริษัทอยู่ในระดับที่ค่อนข้างต่ำ

4.  ความเสี่ยงจากภัยพิบัติธรรมชาติ

จากเหตุการณ์ธรณีพิบัติภัยทางภาคใต้ของประเทศไทย ในช่วงปลายปี 2547
บริษัทได้ตระหนักถึงความเสี่ยงจากภัยพิบัติธรรมชาติที่อาจเกิดขึ้น
บริษัทได้เตรียมการจัดการความเสี่ยงดังกล่าวเพื่อป้องกันความสูญเสียในทุกๆด้าน
ไม่ว่าจะเป็นการจัดทำประกันภัยที่ครอบคลุมถึงภัยพิบัติจากธรรมชาติสำหรับโครงการก่อสร้างทุกโครงการ
รวมถึงการฝึกซ้อมระบบการรักษาความปลอดภัยสำหรับชีวิตและทรัพย์สินให้แก่พนักงานอย่างต่อเนื่อง
หรือการเพิ่มการจัดการในกระบวนการทำงานปกติ

2.  ความเสี่ยงทางด้านการปฏิบัติการ

  1.2.1 ความเสี่ยงในการพึ่งพาวิศวกร

ธุรกิจให้บริการออกแบบก่อสร้าง จัดหา
และรับเหมาติดตั้งงานระบบวิศวกรรมและงานโยธาเป็นธุรกิจที่ต้องอาศัยความรู้
ความสามารถของบุคลากร โดยเฉพาะอย่างยิ่งวิศวกรในระดับผู้อำนวยการโครงการ (Project
Director) ผู้จัดการโครงการ (Project Manager) และวิศวกรผู้ควบคุมงาน (Project
Engineer) ที่มีความสามารถในการควบคุมและบริหารโครงการให้ประสบผลสำเร็จ
การสูญเสียวิศวกรเหล่านี้ย่อมมีผลกระทบต่อความสามารถในการรับงานและผลการดำเนินงานของบริษัทในอนาคตได้
บริษัทจึงมีนโยบายการบริหารทรัพยากรบุคคลที่ดี และมีการให้ผลตอบแทนกับพนักงานอย่างเหมาะสม
ตลอดจน การริเริ่มดำเนินโครงการ Succession Planning

  1.2.2 ความเสี่ยงของการได้รับงานใหม่และระยะเวลาการดำเนินงานตามสัญญา

รายได้สวนสําคัญของบริษัททั้งทางตรงและทางออมได้มาจากสัญญาก่อสร้างขนาดใหญ
ซึ่งมีจํานวนจํากัด นอกจากนี้ บริษัทไม่สามารถคาดการณ์ได้วาบริษัทฯจะได้รับงาน (Award)
สัญญาใหมหรือไม่ และได้เมื่อใด เนื่องจากสัญญาดังกลาวจะมีเวลาในการประมูลงาน
พรอมทั้งขั้นตอนการเลือกผู้ได้รับงานที่นานและซับซอน ซึ่งขึ้นอยูกับปจจัยหลายประการ
รวมทั้งสภาวะของตลาด แหล่งเงินทุน และการอนุมัติจากเจ้าของโครงการ
เนื่องจากรายได้สวนสําคัญของบริษัทมาจากโครงการขนาดใหญ ดังนั้น
ผลการดําเนินงานและกระแสเงินสดของบริษัทจึงผันผวนอยางมากจากไตรมาสหนึ่งไปอีกไตรมาสหนึ่งขึ้นกับจังหวะเวลาในการได้รับงานสัญญาใหม
ปริมาณของงานที่ตองทําภายใต้สัญญา และระยะเวลา
และจํานวนรายได้ที่บริษัทรับรูจะแตกตางกันโดยขึ้นอยูกับระยะเวลาของโครงการและขั้นตอนงานก่อสร้างและงานรับเหมางานระบบวิศวกรรมที่ดําเนินอยูในชวงเวลาใดชวงเวลาหนึ่ง
ซึ่งโดยปกติจะมีงานก่อสร้างและรับเหมางานระบบวิศวกรรมในปริมาณที่นอยในชวงตนและชวงปลายของโครงการก่อสร้าง
เป็นผลใหบริษัทรับรูรายได้นอยลงในชวงงานเหลานั้น
หากเปรียบเทียบกับปริมาณงานที่บริษัททําในชวงกลางของโครงการจะเปนชวงเวลาที่บริษัทรับรูรายได้มากขึ้น
ดังนั้น
ผลการดําเนินงานของบริษัทจึงแปรผันตามระยะเวลาและขั้นตอนงานตามสัญญารวมทั้งประเภทของสัญญาของบริษัท
นอกจากนี้ ระยะเวลาของรายได้และกระแสเงินสดจากโครงการของบริษัทอาจเกิดความลาชา
เนื่องจากปจจัยหลายประการ
รวมทั้งความลาชาในการได้รับวัสดุอุปกรณจากผู้จําหนายการขาดแคลนแรงงานการเปลี่ยนขอบเขตของงานที่
ต้องดําเนินการและสภาพอากาศ ดังนั้น
ความลาชาที่เกิดขึ้นอาจสงผลในทางลบต่อผลการดําเนินงานของบริษัทสําหรับระยะเวลาชวงใดชวงหนึ่ง

3.  ความเสี่ยงจากการขาดแคลนแรงงาน

    บริษัทยังคงได้รับงานประมูลเพิ่มขึ้นอย่างต่อเนื่อง
    แต่สภาวะตลาดแรงงานและอัตรากำลังคนที่เปลี่ยนแปลงไปตามฤดูกาลของภาคการเกษตร
    อาจส่งผลให้แรงงานก่อสร้างและรับเหมางานระบบวิศวกรรมขาดแคลนในช่วงฤดูกาลดังกล่าว
    บริษัทอาจต้องแสวงหาแรงงานทดแทน อย่างไรก็ตาม เพื่อเป็นการลดความเสี่ยงด้านนี้ลง
    บริษัทเพิ่มสัดส่วนการว่าจ้างผู้รับเหมาช่วง และดูแลด้านรายได้
    ความปลอดภัยและชีวอนามัยในการทำงานอย่างเหมาะสม

4.  ความเสี่ยงจากการเปลี่ยนแปลงของราคาวัสดุอุปกรณ์

    ธุรกิจให้บริการออกแบบก่อสร้าง จัดหา
    และรับเหมาติดตั้งงานระบบวิศวกรรมและโยธาเป็นธุรกิจที่ต้องเสนอราคารับเหมาแบบตายตัว
    ตั้งแต่เริ่มประมูลงานจนกระทั่งงานติดตั้งและก่อสร้างแล้วเสร็จ
    ในระหว่างนั้นราคาของวัสดุและอุปกรณ์อันได้แก่ อุปกรณ์หลักและวัสดุทั่วไป
    อาจมีการเปลี่ยนแปลงสูงขึ้น
    ซึ่งจะส่งผลให้บริษัทมีต้นทุนในการติดตั้งและก่อสร้างของโครงการสูงขึ้นตามไปด้วย
    สำหรับวัสดุและอุปกรณ์หลัก บริษัทมีมาตรการและนโยบายในการลดความเสี่ยงด้านราคาวัตถุดิบ
    โดยการเจรจาต่อรองและอาศัยความสัมพันธ์ที่ดีกับผู้จัดจำหน่ายวัตถุดิบรายใหญ่และรายย่อย
    เพื่อให้ได้รับการเสนอราคาซื้อล่วงหน้าซึ่งส่วนใหญ่จะถูกกำหนดให้คงที่ตลอดระยะเวลาของโครงการ
    ในส่วนของวัสดุทั่วไปซึ่งมีผู้จัดจำหน่ายหลายราย บริษัทจะรวบรวมปริมาณสั่งซื้อจากหลายๆ
    โครงการ เพื่อให้มีอำนาจในการต่อรองและได้ราคาต้นทุนต่อหน่วยที่ลดลง
    ด้วยอำนาจการต่อรองที่มีค่อนข้างสูง
    บริษัทจึงสามารถรักษาระดับราคาต้นทุนในส่วนวัสดุทั่วไปได้ในระดับที่เหมาะสม
    บริษัทมีการปรับปรุงการบริหารจัดการด้านการจัดซื้อตลอดเวลาเพื่อให้ทันต่อสถานการณ์
    และเพื่อลดความเสี่ยงของการเปลี่ยนแปลงราคาวัสดุและอุปกรณ์

5.  ความเสี่ยงจากความล่าช้าของโครงการ

ความเสี่ยงเนื่องจากความล่าช้าของโครงการนับเป็นสิ่งที่สำคัญต่อการประกอบธุรกิจ
โดยความล่าช้าของโครงการอาจจะเป็นผลมาจากเจ้าของโครงการเอง เช่น
การเปลี่ยนแปลงแบบก่อสร้างและติดตั้ง การขาดแคลนเงินทุนและสภาพคล่องของผู้ว่าจ้างโครงการ
เป็นต้น หรืออาจเป็นผลเนื่องจากความล่าช้าในการติดตั้งของทีมงานของบริษัท

สำหรับความล่าช้าที่เป็นผลมาจากเจ้าของโครงการ
บริษัทจะมีความเสี่ยงในการต้องแบกรับค่าใช้จ่ายที่เพิ่มขึ้นของโครงการ เช่น ค่าแรงงาน
ค่าสาธารณูปโภค เป็นต้น
โดยบริษัทไม่สามารถที่จะเรียกเก็บเงินเพิ่มเติมจากลูกค้าได้เนื่องจากสัญญาว่าจ้างโดยปกติจะไม่ครอบคลุมถึง
การป้องกันความเสี่ยงในลักษณะนี้ค่อนข้างทำได้ยาก
อย่างไรก็ตามผลกระทบดังกล่าวสามารถถูกจำกัดได้โดยการทำสัญญาระหว่างบริษัท
และเจ้าของงานอย่างรอบคอบ ครอบคลุมถึงกรณีดังกล่าวอย่างชัดเจน

ในกรณีที่ความล่าช้าของโครงการเป็นผลเนื่องจากความล่าช้าในการทำงานของบริษัท
บริษัทจะมีความเสี่ยงที่จะถูกเจ้าของโครงการปรับค่าเสียหาย
การป้องกันความเสี่ยงในลักษณะนี้สามารถทำได้โดยการพัฒนาความสามารถในการจัดการของบุคคลากรของบริษัท
โดยเฉพาะอย่างยิ่งในระดับผู้จัดการโครงการ
และการจัดสรรทีมงานและผู้รับเหมาช่วงให้เหมาะสมกับปริมาณงานในแต่ละโครงการ

3.  ความเสี่ยงทางด้านการเงิน

  1.3.1 ความเสี่ยงด้านรายได้

เนื่องจากผลิตภัณฑ์ที่ก่อให้เกิดรายได้ของบริษัท
เป็นการให้บริการในลักษณะเป็นโครงการไม่ใช่เป็นสัญญาว่าจ้างทำงานระยะยาว ดังนั้น
ความต่อเนื่องในกระแสรายได้ของบริษัทจึงขึ้นอยู่กับความสามารถในการชนะประมูลหรือได้รับเลือกเข้าทำงานในแต่ละโครงการ
บริษัทจึงมีนโยบายที่จะขยายการลงทุนไปในธุรกิจที่ต่อเนื่องกันและให้ผลตอบแทนในรูปของกระแสเงินสดที่สม่ำเสมอ
เช่น งานสัมปทานต่าง ๆ เพื่อลดความเสี่ยงความแปรผันของรายได้ดังกล่าว

2.  ความเสี่ยงด้านเงินทุนหมุนเวียน

บริษัทรับเหมาก่อสร้างและรับเหมาติดตั้งงานระบบวิศวกรรมจะต้องมีเงินทุนหมุนเวียนที่เพียงพอในการดำเนินงาน
ซึ่งคิดเป็นประมาณร้อยละ 10-15 ของมูลค่างาน
เพื่อใช้ในการจัดซื้อวัตถุดิบในการทำงานและเป็นค่าจ้างแรงงาน
ซึ่งในส่วนของเงินทุนหมุนเวียนนี้จะมาจากเงินทุนหมุนเวียนที่มีอยู่ของบริษัท
และการสนับสนุนจากธนาคารและสถาบันการเงินในรูปแบบของเงินกู้ระยะสั้นหมุนเวียน
และหนังสือค้ำประกันต่าง ๆ เป็นต้น
หากมีการเปลี่ยนแปลงของการชำระเงินของผู้ว่าจ้างจะส่งผลกระทบต่อการบริหารเงินทุนหมุนเวียนของบริษัท
ดังนั้น เพื่อลดความเสี่ยงด้านเงินทุนหมุนเวียนดังกล่าว ในการจัดทำสัญญาว่าจ้างของแต่ละโครงการ
บริษัทได้พยายามเจรจาให้ได้มาซึ่งเงื่อนไขการชำระเงินที่รัดกุม
และบริษัทได้มีการตรวจสอบสถานะทางการเงินของผู้ว่าจ้างประกอบในการยื่นประมูลงานทุกครั้ง
นอกจากนี้ด้วยสถานะทางการเงินของบริษัทในปัจจุบัน
ผลกระทบจากการเปลี่ยนแปลงการชำระเงินของผู้ว่าจ้างจะมีไม่มากนัก

3.  ความเสี่ยงทางด้านการเปลี่ยนแปลงของอัตราดอกเบี้ย

การเปลี่ยนแปลงของอัตราดอกเบี้ยอาจทำให้บริษัทต้องรับภาระต้นทุนดอกเบี้ยที่สูงขึ้น
หากบริษัทใช้วงเงินสินเชื่อที่มีอยู่
เมื่อพิจารณายอดเงินสินเชื่อทั้งหมดที่บริษัทมีความจำเป็นต้องใช้แล้วจะพบว่าบริษัทมีความเสี่ยงต่อการขึ้นอัตราดอกเบี้ยอยู่เล็กน้อย
เนื่องจากบริษัทมีการใช้วงเงินสินเชื่อไม่มาก และใช้เป็นครั้งคราวเมื่อมีความจำเป็นเท่านั้น

4.  ความเสี่ยงทางด้านอัตราแลกเปลี่ยน

บริษัทมีความเสี่ยงทางด้านอัตราแลกเปลี่ยนอยู่ในระดับไม่สูงนัก
อันเนื่องมาจากส่วนใหญ่บริษัทเจรจาต่อรองสั่งซื้อวัตถุดิบผ่านตัวแทนจัดจำหน่ายด้วยเงินบาทสำหรับงานในประเทศ
และในส่วนของรายได้ของบริษัทที่เป็นเงินตราต่างประเทศสำหรับงานในต่างประเทศบริษัทได้กำหนดให้ค่าใช้จ่ายต่าง
ๆ ของโครงการป็นเงินตราต่างประเทศสกุลเดียวกัน เพื่อทำให้สัดส่วนที่มีความเสี่ยงลดน้อยลง
นอกจากนั้น
บริษัทยังมีมาตรการลดความเสี่ยงทางด้านอัตราแลกเปลี่ยนดังกล่าวโดยทำสัญญาซื้อขายเงินตราล่วงหน้า
(Forward Contracts)

1.3.5 ความเสี่ยงทางด้านรายได้ที่ยังไม่ได้เรียกชำระ

ในบางโครงการมีงานที่ก่อสร้างและรับเหมาติดตั้งงานระบบวิศวกรรมเสร็จ
และมีผลงานตรงงวดตามสัญญาแล้ว บริษัทอาจไม่สามารถออกใบเรียกเก็บเงิน
และรับเงินตามงวดงานที่กำหนดไว้ในสัญญาได้ทันเวลา
เนื่องมาจากความล่าช้าในการตรวจรับงานของผู้ว่าจ้างหรือเจ้าของงาน
บริษัทจึงได้มีการประสานงานกับผู้มีส่วนเกี่ยวข้องและ
โดยติดตามผลการตรวจรับงานจากผู้ว่าจ้างหรือเจ้าของงานอย่างใกล้ชิด
ซึ่งช่วยลดความเสี่ยงด้านนี้ลงได้มาก